Apstiprināts

ar Aizkraukles novada Interešu izglītības centra

Direktores Zanes Romanovas

 2023.gada 10.oktobra rīkojumu Nr. 1-11/23/20

Nemateriālā kultūras mantojuma apgūšanas un pārmantošanas programma

*Pulkā eimu, pulkā teku*

Stāstnieku konkurss “TECI, TECI, VALODIŅA”

Nolikums

**Mērķis**

Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana un iesaistīšanās Dziesmu un deju svētku tradīcijas saglabāšanā un kopšanā.

**UZDEVUMI**

1. Mutvārdu kultūras izpratnes veicināšana, stāstīšanas tradīciju atjaunošana, uzturēšana un attīstīšana, rosinot pašizpausmi stāstīšanas jomā un aktīvi līdzdarbojoties mūsdienu tautas mutvārdu kultūrā.
2. Stāstīt prasmes un valodas izjūtas attīstīšana, vārdu krājuma bagātināšana.

**ORGANIZĒTĀJI**

Aizkraukles novada Interešu izglītības centrs sadarbībā ar Piedaugavas novada (Ogres un Aizkraukles novadu ) izglītības iestādēm, Piedaugavas novada bērnu un jauniešu folkloras kopu koordinatori Ingunu Žogotu, Pļaviņu vidusskolas direktores vietnieci audzināšanas darbā Jolantu Nīcgali.

**Dalībnieki**

Konkursā piedalās Piedaugavas novada (Ogres un Aizkraukles novadu) izglītības iestāžu audzēkņi, kuri interesējas par tautas mutvārdu daiļradi un paši ir/vēlas būt aktīvi stāstītāji dažādās ikdienas un/vai svētku situācijās. No katras skolas dalībai konkursā var pieteikt 3-5 dalībniekus.

**DALĪBNIEKA PERSONAS DATU AIZSARDZĪBAS NOSACĪJUMI**

Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**STĀSTNIEKU KONKURSA TĒMA: “Skaņa, skaņaina, muzikanti un tradicionāli mūzikas instrumenti vēsturisko zemju kultūrtelpās”**

**KONKURSA NOSACĪJUMI**

Stāstījums ir latviešu literārā valodā, dialektā vai izloksnē. Uzstāšanās ilgums ir ne vairāk par piecām minūtēm. Ja dalībniekam nepieciešams ilgāks uzstāšanās laiks, par to iepriekš jāvienojas ar konkursa rīkotājiem. Vērtēšanas komisijai ir tiesības pārtraukt dalībnieka uzstāšanos, ja laika ierobežojums tiek pārsniegts. Uzstāšanās sākumā konkursa dalībnieks īsi iepazīstina ar sevi (vārds, uzvārds, dzīves vieta, folkloras kopa, var būt arī īss pašraksturojums) un paša izvēlētā secībā stāsta:

Jaunākajā (1.- 4.klase) un vidējā grupā (5.-6.klase) dalībnieks stāsta:

* vienu latviešu vai citas tautas pasaku,
* vienu interesantu atgadījumu no savas vai radinieku dzīves,
* vienu anekdoti vai kādu citu īsu folklorai piederīgu stāstījumu, piemēram, ātrrunu, mīklu, anekdoti, spoku stāstu.

Vecākajā grupā (7.-12.klase) dalībniekiem ir iespēja brīvi izvēlēties, kādi un cik stāsti tiek sagatavoti konkursam un stāstīti, bet jāizstāsta vismaz divi žanru un stila ziņā atšķirīgi stāsti. Svarīgi, lai stāstījumi iekļautos uzstāšanās laikā (5 minūtes), latviešu folkloras tradicionālo stāstījumu žanru sistēmā (pasaka, teika, nostāsts, anekdote u.c.) un stāstnieks ņemtu vērā stāstīšanas situācijas īpatnības. Nevar izmantot autora sacerētu publicētu tekstu (humoresku, literāro pasaku, grāmatas fragmentu utt.). Stāstnieks var izmantot palīglīdzekļus – mūzikas instrumentus un priekšmetus (lelles, īpašus apģērba gabalus, stāstījumā pieminētas lietas utt.), drīkst izmantot tēlojumu un darbību, kā arī iesaistīt publiku dialogos un stāstījuma norisēs, taču jāņem vērā, ka galvenais ir stāsts un mutvārdu stāstījums.

**KONKURSS NOTIEK 2023.gada 24.novembrī plkst.10.00**

 **Pļaviņu vidusskolā, Daugavas ielā 101**

**Pieteikties** līdz **17.NOVEMBRIM**, sūtot pieteikuma anketu uz e-pastu **ingunazogota@inbox.lv***(skat. 1. pielikums)*

**Vērtēšana**

Vērtēšana notiek trijās vecuma grupās:

1) jaunākajā (1.-4.klase),

2) vidējā (5.-6.klase),

3) vecākā (7.-12.klase).

 Vērtēšanas kritēriji:

1) tekstu izvēle (zināmi vai maz dzirdēti, cik interesanti un piemēroti situācijai un stāstnieka vecumam);

2) priekšnesuma izveide (tekstu sagatavošana un piemērošana stāstīšanai, stāstījuma raitums un gludums, stāstījumu sasaistīšana, precīzs ievads un nobeigums, teksta iespēju izmantošana – dialogi, mūsdienu konteksti, klausītāju iesaistīšana);

3) attieksme pret žanru tradīcijām un tekstu saturu (stāstu žanriskās piederības apzināšanās, kompozīcijas skaidrība, izpratne par to, kas un kāpēc tiek stāstīts un kāds ir šī stāsta vēstījums, saskaņa ar stāstītāja dzīves pieredzi, klausītajiem nezināmo vai nesaprotamo vārdu un reāliju paskaidrošana);

4) spēja piesaistīt un noturēt klausītāju uzmanību;

5) valodas precizitāte un izteiksmīgums (dzirdamība, saprotamība, izrunas un intonācijas precizitāte, nesamākslotība, pauzes, domas skaidrība, konsekvents valodas stila un izloksnes lietojums);

6) stāstnieka tēls (apģērbs, stāja, „stāsts par sevi”) un neverbālo izteiksmes līdzekļu lietojums (nesamāksloti žesti, mīmika, saziņas prasmes, iejušanās stāsta tēlos un notikumos).

 Saskaņā ar minētajiem kritērijiem katrs vērtētāju kopas loceklis katru konkursa dalībnieku vērtē 1 līdz 10 punktu ietvaros:

- 10 punkti - „izcili” - *Lielais Stāstnieks uz Rīgu*;

- 9 punkti - „teicami” – *Lielais stāstnieks uz Rīgu;*

- 8 punkti - „ļoti labi” - *Lielais Stāstnieks*;

- 7 punkti - „labi” - *Lielais Stāstnieks;*

- 6 punkti - „gandrīz labi” – *Lielais stāstnieks*;

- 5 punkti - „viduvēji” - Mazais Stāstnieks;

- 4 punkti - „gandrīz viduvēji” - Mazais Stāstnieks;

- 3 punkti - „vāji” - *Mazais Stāstniek;*

- 2 punkti - „gandrīz vāji” - *Mazais stāstnieks;*

- 1 punkts - „ļoti vāji” – *Mazais stāstnieks*.

Ievērojot konkursa vērtēšanas kritērijus un šo nolikumu, konkursa vērtēšanas komisija piešķir:

*- Mazā stāstnieka* nosaukumu, Atzinība

*- Lielā stāstnieka* nosaukumu *–* II pakāpes diploms,

*- Lielā Stāstnieka uz Rīgu* nosaukumu *–* I pakāpes diploms.

 Kopējo vērtējumu nosaka, apkopojot atsevišķos vērtējumus, strīdus gadījumā priekšroka ir vērtētāju komisijas vadītāja vērtējumam.

 Uz finālu izvirzāmo dalībnieku skaitu nosaka, ņemot vērā konkursa dalībnieku skaitu, folkloras kopu skaitu novadā, dalībnieku priekšnesumu kvalitāti un iepriekšējo gadu panākumus finālā, savlaicīgi konsultējoties ar konkursa rīkotājiem un ņemot vērā, lai fināla dalībnieku kopējais skaits nebūtu vairāk par aptuveni 100.

Konkursa fināls paredzēts **2023.gada 2.decembrī** Rīgas Latviešu biedrībā. Konkursa finālu rīko VISC sadarbībā ar tradicionālās kultūras biedrību “Aprika”, Rīgas Latviešu biedrības Folkloras komisiju, vērtē tradicionālās kultūras speciālistu komisija un bērnu žūrija, piešķirot *Mazā stāstnieka, Lielā stāstnieka,* *Dižā stāstnieka* un *Stāstnieku ķēniņa* nosaukumus.

### Finansējums

 Dalībnieku piedalīšanos konkursa pusfinālā finansē pašvaldība vai iestāde, kuru dalībnieki pārstāv.

**konkursa vadītāja –** Piedaugavas novada bērnu un jauniešu folkloras kopu koordinatore Inguna Žogota**,** 26575499, e-pasts ingunazogota@inbox.lv

*1.pielikums*

Pieteikuma anketa

Stāstnieku konkursam

 “TECI, TECI, VALODIŅA”

*līdz 2023. gada 17. novembrim iesūtīt uz e-pasta adresi* ingunazogota@inbox.lv

|  |  |
| --- | --- |
| Pilsēta /reģions |  |
| Izglītības iestāde |  |
| Folkloras kopa |  |
| Dalībnieka vārds, uzvārds |  |
| Vecums |  |
| Klase/kurss/grupa |  |
| Pedagogs/i (vārds, uzvārds) |  |
| Piedāvātās programmas īss apraksts |  |
| Kuru gadu piedalās konkursā novadā un kad piedalījies finālā Rīgā |  |
| tālrunis |  |
| e-pasts |  |

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_